
AUCTOR. 


Ut  mori  atque  legibus  majorum  obtemperem, 
quibus  pactum  est,  ut  unus  quisque  ad  sum- 
mos in  medicina  et  chirurgia  honores  adspirans, 
specimen  studiorum  emittat,  huic  officio  et  ego, 
quantum  in  me  est,  satisfacere  studui.  Multum 
diuque  reputanti,  quidnam  potissimum  ex  tanto 
rerum  medicarum  thesauro  elaborandum  desume- 
rem, de  Hydrargyro  quaedam  conscribere,  ido- 
neum mihi  visum  est.  Coepto  autem  opere, 
quam  sit  arduum,  quantoque  viribus  meis  ad- 
modum exiguis  majus,  probe  intellexi,  attamen 
propositi,  tenax  ab  incepto  desistere  nolui,  spe- 
rans, fore,  ut,  quamquam  nemini  eorum,  qui 
hasee  pagellas  legant,  mihi  tamen  scribenti  fru- 
clus  exinde  nascerentur,  et  propriae  experien- 
tiae defectus,  quem  ingenue  confiteor,  libris 
sententiisque  doctissimorum  virorum  perlustratis, 
aliquantulum  sarciretur. 

Oualiscunque  igitur  sit  libellus,  benevolo  ut 
animo  excipiatis,  vos,  L.  L.  b.  b.  enixe  roga- 
tos velim.  — 


Caput  I. 


Argentium  vivum,  Graecis  vS^aQyvq o<;,  chemi- 
cis  mercurius  dictum,  praeterea  ab  auctoribus  aliis 
atque  aliis  nominibus  notatum,  (aqua  metallorum, 
aqua  sicca,  argentum  liquidum,  argentum  mobile, 
aqua  viscosa,  proteus  et  chamaeleon  mineralis,  ser- 
vus fugitivus,  illusor  seu  impostor  chymicorum  etc.) 
est  metallum  in  aere  atmosphaerico  lluidum,  quod 
nulli  alii  metallo,  quantum  novimus,  contingit,  ar- 
gentei splendoris,  omnium  corporum  notorum,  auro 
et  platina  exceptis,  ponderosissimum,  sanguine  fere 
quatuordecies  ponderosius;  gradui  frigoris — 31°R. 
expositum  gelascit,  -f*  282°  R.  fervet  et  in  auras 

abit;  si  autem  apparatu  idoneo  vapores  volantes 
. * .■ 
colliguntuui,  et  frigore  coudensantur,  constituut  for- 
mam mercurii  vivi,  vaporatione  ista  haud  quaquam 
mutati. 

In  terrae  visceribus  haud  raro,  quandoque  pu- 
rum, mobilitate  et  nitore  lucido  conspicuum,  inve- 
nitur argentum  vivum,  et  tunc  virgineum  audit, 
saepe  tamen  adjuncto  sulphure  minerali  redigitur  in 
statum  minerae,  quae  nomine  cinnabaris  nativae 

impertitur  5 haec  est  minera  mercurii  propria,  ex 
qua  mercurius  destillatione  purus  elicitur. 

Antiquissimis  jam  temporibus  Hydrargyrum 
Graecis  Romanisque  non  incognitum  fuit:  Aristo- 
teles enim  et  Theophrastus  Eresius1)  verbis  disertis 
idem  memorarunt,  et  a^yo^ov  yyrov  appellarunt.  — 
Quatuor  saeculis  post  Dioscorides2)  ipso  hy- 
drargyri  nomine  usus,  id  e cinnabari  obtineri,  neque 
minus  nativum  reperiri,  tradit j idem  de  gravitate 
ejus,  diffusibilitate  et  damnis  disserit,  quae  usus 
inducat.  Quam  exigua  autem  Dioscoridis  hac  de  re 
fuerit  notitia,  partim  ex  manca  praeparationis  de- 
scriptione, partim  ex  eo  patet,  quod  in  vasis  plum- 
beis, stanneis,  argenteis  asservandum  hoc  melellum 
\ # /# 
esse  contendit;  scimus  enim  metalla  dicta  facile 

solvi  hydrargyro.  — - Plinius3 4)  non  modo  hydrar- 
gyrum commemora),  sed  etiam  attributa  ejus:  colo- 
rem argenteum,  liquiditatem  etc. ; idem  cum  Diosco- 
ride  consentit,  hoc  metallum  gravitate  sua  organa 
interna  destruere.  Galenus1),  etsi  mentionem  fecit 
hydrargyri,  exiguam  ejus  notitiam  nactus  erat,  ne- 
que enim  noverat  nativum,  neque  eo,  tanquam  me- 
dicamine, usus  est,  neque  ullam  facultatem,  qua 
iusigniatur,  prodidit.  Plurimi  auctores.,  etsi  non- 

1)  De  Iapidibus,  Epdit.  Heius.  p.  400. 

2)  De  materia  medica  lib.  V.  cap.  04.  p.  069. 

3)  Historia  aatural.  lib.  XXX.  cap.  41.  tom.  Hi.  pag  184. 
— cap.  42.  — cap.  20,  pag.  177.  — cap.  32,  pag.  181. 

4)  De  simplici  medicamcut.  facultate  lib.  IX.  Opp.  Class. 

nulli,  ut  Langon  becker1 2)?  Paulum  Aeginetam 
primum  fuisse  putant,  Arabos  hoc  remedium  in  me- 
dicinam introduxisse  consentiunt.  Initio  quident 
ab  his  medicis  externe  mercurius  praesertim  ad  ge- 
nitalium ulcera  quaedam  naturae  occultae  sananda 
in  usum  vocatus  est.  Inter  medicos  Europaeos  no- 

X 

minatim  Theodorus  Italus  et  Guido  de  Cau- 
liaco  e mercurio  et  axunguia  porci  confecerunt 
unguentum,  quod  contra  scabiem  aliasque  cutis  af- 
fectiones adhibuerunt.  Seculo  XV.,  quum  morbus 
teterrimus,  lues  venerea,  irrueret  atque  devastatio- 
nes ingentes  efficeret,  certo  remedio  se  destitui 
viderunt,  ideoque  morbum  vcnereum  ab  agvrtis, 
aromatoriis,  impostoribus  curari  passi  sunt,  donec 
ad  mercurium,  a multis  adhuc  in  contemtu  habi- 
tum, advertent  animum.  Primus  omnium  Bercn- 
garius  Carpensis  inunctiones  mercuriales  contra 
luem  syphiliticam  administravit;  non  vero  unguen- 
tum tantum  mercuriale,  sed  vapores  quoque  metal- 
licos hunc  in  finem  experti  sunt.  — Joa lines  de 
Vigo  ineunte  seculo  decimo  sexto  hydrargyrum 
praecipitatum  rubrum  eontra  syphilidem  interne  ad- 
hibuit. Vulgo  autem  Barbarossam,  piratam  illum 
notissimum,  internum  mercurii  usum  ad  debellandam 
luem  veneream  introduxisse,  ferunt;  pilulas  enim 
ex  hydrargyro,  terebinthina  et  farina  paravit,  qua- 

1)  Exercit.pr.act circa  medendi  methodum  Lugd.et  AmsteJ.1673. 

2)  Commentar,  super  anat.  Muudini  Ronou  1521. 

rum  conficiendarum  modum  Fran cisco  I,  Galliae 

^ • / 

regi,  oblato  pretio  apperuit,  unde  magnam  pilulae 
Barbarossae  celebritatem  obtinuerunt.  Tum  prae- 
cipue Paracelsus  usum  hydrargyri  internum  in  me- 
dicinam introduxit,  et  sectatores  ejus,  quamquam 
primo  tantum  contra  syphilidem  hoc  remedium  in 
usum  vocabant,  serius  quoque  in  aliis  morbis,  c.  g. 
in  febribus,  in  hydrophobia,  in  hydrope,  in  arthri- 
tide etc.,  sanandis  administrabant,  — Magni  fa- 
ciendus est  usus  internus  contra  inflammationes, 
praecipue  in  earum  stadio  secundo,  in  multis  etiam 
casibus  in  stadio  primo.  Medici  anglici,  praeser- 
tim Lind,  Hamilton  et  Clark,  primi  fuerunt, 
qui  hoc  remedio  in  hunc  finem  utebantur.  Beuve- 
nuto  Bertini1 2)  quoque  febres  et  exanthemata,  im- 
primis variolas  et  inflamationes,  mercurii  usu  cu- 
rasse traditur. 

Recentiori  tempore  incitationis  theoria,  quam 
Brown,  ejusque  sectatores  divulgarunt,  nonnullos 
quidem  medicos  a mercurii  usu  deterruit,  attamen 
ex  toto  remedium  abolere  non  valuit,  eam  praeci- 
pue ob  causam,  quod  omnia  in  hydrargyri  locum 
substituta,  ad  debellandum  morbum  syphiliticum,  usu 
salutari  destitui  solebant.  Postea,  quum  remedio- 
rum quanlitativi  et  qualitativi  effectus  penitius  veu- 

1)  Pract.  copios.  in  arte  cliirurg.  Rom.  1514.  Iib.II.  cap.20. 

2)  Dissert.  historico,  epistolar.  ad  Beccorium,  qua  febres 
Lucens,  domini  describuntur  etc.  1751. 

lilari  coepissent,  non  solum  hydrargyrum  in  pristi- 
nam dignitatem  restituebatur,  sed  etiam  tanta  cum 
audacia  tantisque  dosibus  adhibebatur,  ut  fieri  non 
posset,  quin  damna  manifestissima  apparerent:  qui- 
bus rebus  commoti  recenliorum  nonnulli,  hydrargyri 
virtutibus  nihil  detrectantes,  non  abrogandum  qui- 
dem hoc  remedium,  attamen  usum  ejus  ita  restrin- 
gendum censent,  ut  aperta  incommoda  certo  vitentur. 

N 

Caput  II. 

PRAEPARATA  HYDRARGYRI. 

1.  Mercurius  r-eluginus. 

a.  Hydrargyrum  depuratum,  Mercurius  vivus, 
s.  purus,  s.  regulinus,  s.  depuratus.  — Mercurius 
nativus,  fluidus,  sive,  ut  dicitur,  vivus  vel  currens, 
omnino  inodorus  et  insipidus  est,  et  in  corpus  hu- 
manum ingestus  nullam  aliam  vim,  quam  quae  ex 
pondere  ejus  in  primas  vias  redundat,  in  corpus 
exserit,  sed  tubum  intestinalem  permeans,  ano  de- 
mum ejicitur  nihil  plane  mutatus.  Auctores  quidem 
nonnulli,  ut  Moscati,  ad  experimenta  provocantes 
dicunt,  in  ventriculo  et  tubo  intestinarum  hydrar- 
gyri partem  in  calcinationem  redigi , alii  vero  hoc 
negant,  et  Fordyce  refert,  virum  quendam  per  to- 
tum annum  quotidie  Mercurii  vivi  unciam  unam 
sine  damno  dcgluliissc;  reccutiore  tempore  igitur 
ad  usum  internum  rarissime  adhibetur,  quamquam 
ab  Ebcrs  in  Ileo  ad  dosin  librae  dimidiae  commen- 

datum  est.  In  Germania  nunc  externe  tantum, 
forma  emplastri  et  unguenti  in  usum  vocatur. 

b.  Aqua  mercurialis  cocta.  Coctione  hydrar- 
gyri  puri,  drchm.  1 — unc.  1 cum  aquae  libr.  1 
paratur,  et  in  helminthiasi  partim  interne,  partim 
per  enemata  bono  cum  successu  a beato  Hufeland 
adhibita  est. 

2.  Hydrargyrum  oxydulatum.  . 

a.  Aethiops  Mere,  per  se,  Hvdrargyr.  oxydula- 
tum  nigricans.  — In  pulverem  nigrum  subtilem 
mutatur  mercurius,  si  vase  vitreo  inclusus  per  lon- 
gum tempus  valide  agitatur,  unde  etiam  ex  insi- 
pido fit  acer,  saporem  quendam  metallicum,  cu- 
preum, nauseosum  efficiens.  In  pulverem  nigrum 
etiam  mutari  potest  , si  addito  simul  pulvere  quo- 
vis sicco,  aut  aliquantum  tenaci,  vel  potius  liquore 
quavis  viscido,  quantumvis  blando,  satis  diu  teritur. 

b.  Hydrargyrum  oxydul.  nigrum,  s.  Mercurius 
solubilis  Ilalmemanni,  paratur  conjunctione  hydrar- 
gyri  nitrici  oxydulati  cum  Ammonio  caustico.  Sub- 
stantia nigra,  quae  praecipitatur,  edulcoratur  et  ex- 
siccatur, constat  ex  hydrargyro  oxydulato  et  am- 
monio nitrico. 

c.  Mercurius  cinereus  Blakii; — Mere,  prae- 
cipitatus niger,  seu  griseus  Saunderi; — Mercurius 
cinereus  Moscati.  — Quae  remedia  et  quod  ad  pa- 
randi modum  et  quod  ad  effectum  mercurio  Ilah- 
nemanni  similia,  eandem  ob  causam  non  usitata  sunt 

d.  Mercurius  gummosus  Plenkii,  s.  hydrarg. 
gunnnos.;  Mercur.  mellitus;  Mercur.  saccharatus, 
s.  Aethiops  saccharatus;  Mercur.  glyzirrhizatus,  s. 
succus  liquiritiae  mercurialis;  Mercur.  alcalisatus: 
Mercur.  grapliitatus.  Quae  remedia,  terendo  cum 
substantiis  indifferentibus  parata,  fortiora  quidem 
sunt,  quam  Aethiops  Mercurii  per  se,  quum  iis 
oxydulatio  aliquanto  major  insit,  sed  Mercurio  so- 
lubili Ilabuemauni  rarius  adbibentur,  cujus  efficacia 
promtior  et  certior  esse  solet. 

e.  Sapo  mercurialis,  s.  hy drargyratus , nigri- 
cans, sapore  acri,  in  aqua  solubilis;  constat  ex  sa- 
pone medicato  et  Hydrargyro  oxydulato.  Interne 
ct  externe  interdum  adbibetur.  — 

f.  Emplastrum  mercuriale,  componitur  ex  em- 
platro  lithargyri,  cera,  terebinthina  et  hydrargyro, 
quod  hac  conjunctione  in  oxydulum  mutatur,  gri- 
seum habet  colorem,  ct  externe  velut  remedium 
digestivum,  resorptionem  augens,  aut  solum,  aut 
cum  emplastro  cicutae,  saponato  etc.  etc.  in  tumo- 
ribus ct  indurationibus  administratur.  — 

g.  Remedium  longe  usitatissimum  est  unguen- 
tum hydrargyri  cinereum,  s.  neapolitauum,  s.  mer- 
curialc,  quod  trito  mercurio  vivo  cum  axungia  porci 
paratur;  griseum  habet  colorem  et  vetustissimis 
jam  temporibus,  praecipue  autem  seriori  aevo,  in 
morbis  Venereis  in  inflammationibus  ct  indurationi- 

bus  efficacissimum  exstitit  ad  augendam  resorptio- 
nem, resolvendas  atque  digerendas  ingurgitationes. 

3.  Hydrargyruin  oxydatum. 

i 

a.  Ilydrargyrum  oxydatum  rubrum  s.  mercu- 
rius praecipitatus  ruber.  Ilujus  duae  sunt  species, 
quarum  altera:  Ilydrargyrum  oxydatum  rubrum  ve- 
nale, non  in  pharmacopoliis  prostat,  quoniam  mera 

i 

non  est*,  altera:  Ilydrargyrum  praecipitatum  prae  - 
paratum, est  officinalis  et  obtinetur  evaporatione 
solutionis  mercurii  vivi  in  acido  intrico,  quae  massa 
iterum  conjungitur  cum  mercurio  vivo  et  effer- 
vescentiac  submittitur.  IIoc  praeparatum  in  loco 
tenebroso  asservandum  est. 

b.  Mere,  viridis  non  usitatus  est,  quod  cupri 
Hydrargyro  oxydato  admixti  portio  incerta  est. 

4.  Salia  Hydrargyri. 

« a.-  Mercurius  cum  quovis  acido  conjungi  potest, 

et  ex  cenjunctione  ejus  cum  variis  acidis  plurima 
medicamenta  in  pharmacopoliis  venalia  prostant. 
Prae  omnibus  vero  memoratu  digna  est  illa  con- 
junctio cnm  acido  muriatico  in  minimo ; maximo 
quidem  cum  jure,  etenim  haec  forma  bon  modo 
plurimis  ac  saluberrimis  Virtutibus  insignitur,  verum 
etiam  ejus  abusus,  si  quis  cammitilur,  leviora  infert 
detrimenta,  quam  hydrargyri  praecipitati  et  aliarum 
formarum,  Inter  omnia  ejus  nomina,  quae  sunt: 
chloretum  hydrargyri,  mercurius  dulcis,  hydrargy- 
rum  chlorinicum  in  minimo  hydrargyruin  muriaticum, 

s.  chlorinicum  mite,  panacea  mercurialis,  aquila  alba 
mitigata,  murias  hydrargyri  dulcis  etc.  etc.,  quibus 
hoc  remedium  notatum  est,  et  quae  veterioribus  prae- 
sertim usitata  erant,  et  partim  ab  ejus  indole,  par- 
tim  ab  usu  egregio  et  vulgari  desumebantur,  nullum 
est  communius,  quam  Calomelas;  — Multae  me- 
thodi calomelas  parandi  fuse  descriptae  sunt.  Pri- 
ores chemici,  acidum  muriaticum  iuter  acida  orygc- 
nata  referentes,  mercurium  sublimatum  corrosivum 
habuerunt  pro  oxido  hydrargyri  muriatico,  quod 
terendo  cum  mercurio  vivo  oxygenii  pariem,  qua 
mercurius  vivus  oxyduletur,  deponat  eoque  modo 
et  ipsum  mutetur  in  oxydulum.  Quum  porro  sales 
oxydulati  non  tantum  acidi  contineant,  quantum  oxi- 
dati,  acidum  muriaticum  in  sublimato  mercurio  cor- 
rosivo contentum,  sufficit,  ut  cum  majori  oxyduli 
quantitate  formetur  oxydulum  hydrargyri  muriati- 
cum, quod  tanquam  calomelas  sublimatur.  Porro: 
Le  Mort1)  e.  g.  evulgavit  methodum,  qua  hydrar- 
gyrum  vivum  cum  natro  muriatico  misceri  massam- 
que cum  duplici  quantitate  oxydi  ferri  rubri  subli- 
mari possit.  Secundum  pharmacopoeam  Edinburgen- 
sem  antiqiorem2)  hoc  praeparatum  ita  confici  po- 
test, ut  quatuor  partes  mercurii  sublimati  carrosivi 
cum  tribus  hydrargyri  vivi  partibus  sublimentur; 
qui  parandi  modus  per  breve  tantum  tempus  place- 

1)  CIiymia'  med.  physic.  Lugd.  Bat.  Ifi90. 

2)  Pharmacopoea  Edinburgens.  1735.  pag.  186. 

bat.  Quo  modo  hydrargyrum  muriaticum  mite  via 
humida  paretur,  Schcele1)  docuit,  qui  hoc  prae- 
paratum c solutione  hydrargyri  nitrica  per  solutio- 
nem natri  muriatici  obtinuit.  Via  sicca,  quam  prae- 
cepit pharmacopoea  borussica  ad  mercurium  dulcem 
formandum,  haec  est:  quatuor, partibus  hydrargyri 
muriatici  corrosivi  in  mortario  lapideo  tritis  et  pau- 
xillo alcoholis  irrigatis  tres  partes  hydrargyri  vivi 
puri  adduntur,  massaque  teritur,  donec  pauci  glo- 
buli animadvertantur  totumque  in  massam  cineream 
abierit.  Haec,  leni  calore  siccata  in  vitra  aequa- 
bila,  bona,  uncias  12  — 16  capientia,  non  nimis 
crassa,  ostiis  paulo  amplioribus  instructa,  immititur, 

vel  huc  in  finem  cucurbitulae  sublimatoriae,  e vitro 

\ 

viridi,  tenui,  bene  refrigerato  confectae,  eliguntur. 

x 

Vasa  tantum  ad  quartam,  summum  ad  tertiam  par- 
tem sunt  implenda,  tum  in  catino  sublimalorio  apto 
ita  collocanda,  ut  arena  quovis  sub  vitro  altitudi- 
nem pollicis  habeat,  lateribus  autem  vitrorum  ita 
admoveatur,  ut  modo  quarta  altitudinis  pars  nuda 
exstet.  Ut  omnia  rite  colefiant,  initio  adhibetur 
ignis  lenior  isque  gradatim  intenditur,  donec  vitro- 
rum contenta  avolare  incipiant.  Hydrargyrum  vi- 
vum superadjectum,  initio  sublimationom  expertum, 
postquam  volatile  evasit,  vitrorum  ostia  operculo 
cretaceo  laxe  obturantur,  arena  caute,  sed  quam 

1)  Sammtliche  phys.  u.  ehem.  Werkc  herausg.  v.  Hermb- 
staedt  Bd.  II.  8.  pg.  163  — 68. 

celerrime,  a superiori  vitrorum  parte  ad  aliquot  pol- 
licum distantiam  removetur,  ut  mercurius  sublima- 
tus adseendens  huic  parti  refrigeratae  inhaerescere 
et  condensari  possit.  Calor  aequabilis  ad  subliina- 
tionem  necessarius  eo  usque  sustinetur,  donec  fun- 
dus vasorum  vacuus  et  candes  appareat.  Inter  su- 
bii mationem  opercula  cretacea  per  vices  retrahuntur 
et  ostium,  si  sublimato  hydrargyro  elevato  obstruc- 
tum sit,  filo  metallico  reseratur.  Finita  sublimatione, 
/ 

\rasa  adhuc  calida  ex  arena  depromuntur,  loca,  qui- 
bus adhaesit  mercurius  sublimatus,  spongia  madida 
absterquatur,  quo  fit,  ut  vitrum  rimas  agat  et  hy- 
drargyrum  sublimatum  post  refrigerationem  facile 
solvatur.  Mercurius  sublimatus  mitis;  frustulis  so- 
lidis consistens,  super  lapide  praeparatorio,  adjecta 

aqua,  in  pulverem  subtilissimum  redigitur,  qui  sic- 

/ - 

catus  et  inter  laminas  chartae  laevigatae  complana- 
tus, ne  vestigium  quidem  punctulorum  splendentium 
prodat  necesse  est.  Ut  omnes  mercurii  corrosivi 
reliquiae  exstinguantur,  pulvis  iste  abluitur  aqua, 
donec  haec  in  oxydulum  stanni  muriaticum  non  am- 
plius reagat;  vel,  quod  melius  est,  cum  alcoholc 
dio-estus  in  umbra  siccatur  et  asservatur.  Pliarma- 
copoea  nostra  praescribit  sublimationem,  qua  om- 
nino opus  est,  si  praeparato  post  primam  sublima- 
tionem particulae  mercurii  vivi  et  corrosivi  inter- 
mixtae sunt. 

6.  Bichlorctum  hydrargyri,  hydrargyrum  mu- 

riaticum  corrosivum.  Mercurius  sublimatus  corro- 

% 

sivus  et  mitis,  s.  lalomclas,  suut  connubia  clilori 
cum  hvdrargyro,  partium  modo  constituentium  pro- 
portionibus discrepantia.  — Mere,  sublimatus  cor- 
rosivus est  Hg.  Cl.  C1  i.  e.  atomus  Chlori  duplex 
cum  Hydrargyri  atomo  simplici  5 addito  altero  Ily- 
drargyri  atomo,  obtinetur  Hg.  Ilg.  Cl.  Cl.,  i.  e.  Ca- 
lomelas.  Atomus  clilori  duplex,  qui  in  mercurio 
sublimato  corrosivo  adstrictus  est  atomo  sin.plici 
hydrargyri,  addito  altero  hydrargyri  atomo,  adju- 
vante calore,  ita  distribuitur,  ut  tam  chloridum  hy- 
drargyri quam  hydrargyrum  vivnm,  qua  talia,  abo- 
leantur novumque  oriatur  connubium  chemicum, 
chloretum  hydrargyri,  cujus  cuisque  atomus  chlori 
duplex  continet  atomum  duplicem  hydrargyri.  Bi- 
chloretum  hydrargyri  sic  obtinetur:  mercurius  vivus, 
in  acido  sulphurico  solutus  evaporatione  in  massam 
mollem  et  albam  mutatus,  natro  nitrico  immiscetur 
et  sublimatur;  tum  crystalla  quadrilatera  alba  sa- 
pore acri  oriuntur,  quae  in  aqua  facile  solvuntur, 
quo  fit,  ut  nonnulla  alia  medicamenta  ex  hoc  prae- 
parato originem  ducant: 

«•  Aether  mcrcurialis,  solutio  mercurii  subli- 
mati corrosivi  in  Aethere  vitrioli  (gr.  i in  3j.  Aeth  vit.) 

0*  Solutio  Swietenii,  Aetheri  vitrioli  similis, 
tamen  mitior. 

7'  Aqua  phagedaenica,  solutio  Hydr.  sublimati 
iu  aqua  calcis. 

& Liquor  hydrargyri  muriatiti  corrosivi.  Mercu- 
rius sublimatus  in  amnionio  muriatico  cum  aqua  solutus. 

s.  Unguentum  hydrargyri  muriatici  corrosivi  5 
conjunctio  mercur.  sublimati  3j,  ammonii  muriatici 
3j  et  adipis  $j.  Cirillo  praecipuae  hoc  praeparatum 
ad  inunctiones  commendavit. 

2.  Ilydrargyrum  ammoniato  — muriaticam,  s. 
mercurius  praecipitatus  albus,  hydrochloras  animo- 
nicus  cum  oxydo  hydrargyri,  quondam  mercurius 
cosmeticus.  Parandi  methodus  haec  est:  solutioni 
partium  aequalium  hydrargyri  sublimati  corrosivi  et 
Ammonii  muriatici  nalron  carbonicum  immiscetur, 

haec  massa  edulcoratur  et  praecipitata  exsiccatur. 

% \ 

C.  Ilydrargyrum  oxydatum  sulphurieum,  Mer- 
curius praecipitatus  flavus.  Acido  quoque  sulphu- 
rico  conjungi  potest  mercurius,  si  solutioni  ejus 
in  acido  nitroso  additur  acidum  vitriolicum.  Hoc 
enim  fortius  mercurium  attrahens  cum  eo  conjun- 
gitur, et  conjunctum,  cum  in  aqua  vix  solubile  sit, 
fundum  petit,  ut  facile  separetur.  Mercurius  etiam 
cum  acido  vitriolico  uniri  potest,  si  cum  eo  ad 
ignem  ebulliat,  et  adhibito  igne,  donec  fluidum 
omne  abigatur,  obtinetur  calx  alba,  quae  affusione 
aquae  fatiscit  in  pulvurem  flavescentem,  quondam 
turpethi  mineralis,  nunc  mercurii  praecipitati,  s. 
emetici  flavi  nomine  cognitum. 

d.  Mercurius  solvitur  facillime  in  acido  nitrico 
et  quidem  duplici  modo: 

a.  Liquor  hydrargyri  nitrici  oxydulati,  s.  liquor 
mercurii  nitrosi,  oritur  solutione  oxyduli  mercurii  in 
acido  nitreo;  si  solutio  haecce  rite  evaporatur,  non 
tantum  aquosa  psrs  acidi,  sed  multum  etiam  ipsitis 
acidi  abigitur,  pulverem  album  relinquens,  cui  iterum 
acidum  nitricum  cum  aqua  destillata  affunditur. 

0.  Liquor  hydrargyri  nitrici  exydati,  s.  liquor 
Beliostii,  est  solutio  hydrargyri  oxydati  rubri  in 
acido  nitrico.  — 

Quae  modo  retulimus,  sunt  praecipua,  saltem 
fundamentalia  omnium  medicamentorum,  quae  ex 
mercurio  acidis  conjuncto  parantur. 

Sunt  quidem  omnia  acria,  acies  vero  differen- 
tia acidi  quodammodo  variat,  adeo  ut  ex  acido  ni- 
troso minor,  ex  sulphurico  major,  ex  muriatico 
maxima  acies  oriri  videatur.  — 

Praeterea  cum  fere  omnibus,  quae  supersunt, 
acidis  conjungitur,  cum  acido  phosphorico,  tartari- 
co,  acetico,  hydrocyanico  etc.  etc.,  quae  vero  omnia 
praeparata  rarissime  in  usum  vocantur. 

Hydrargyrum  snbstantiis  alliis  simplicibus  ad- 
mixtum, multa  praeparata  praebet,  ex  quibus  haecce 
praecipue  memoranda  sunt.  Conjunctione  cum  sul- 
phure obtinentur  quatuor  praeparata: 

a.  Aethiops  mineralis,  s.  hydrargyrum  sulphu- 
ratum nigrum;  aequales  partes  hydrargyri  et  sul- 
phuris exactissime  mixtae. 

b.  Aethiops  antimonialis,  s.  hydrargyrum  sti- 

2* 

biato-sulphuratum  (27.  prt.  sulphureti  stibii,  1 sul- 
phuris, 1 hydrargyri). 

c.  Pulvis  alterans  Plummeri,  aequales  partes 
calomelanos  et  sulphuris  aurati. 

d.  Cinnabaris,  ex  sublimatione  hydrargyri  (858) 
ct  sulphuris  (15)  oritur: ' 

In  pharmacopoliis  praeterea  connubia  cum  Jodo 
et  Bromo  prostant,  quae  autem  multo  rarius,  quam 
supra  dicta,  adhibentur. 

Caput  III. 

EFFECTUS  HYDRARGYRI. 

De  praeparatis  mercurii,  quae  vim  notabilem 
in  corpus  humanum  exserunt,  scilicet  de  mercurio 
oxyjdato,  de  mercurio  acidis  conjuncto  etc.  etc.  jam 
satis  dictum  est.  Omnia  illa,  ut  mihi  videtur,  vi- 
res easdem,  saltem  non  nisi  gradu  diversas,  osten- 
dunt, effectus  igitur  communes  nunc  primum  de- 
scribendi sunt,  deinde,  qua  ratione  fiant,  pro  viri- 
bus explicandum. 

Ex  praeparatis  mercurialibus  supra  dictis  quod- 
vis in  ventriculum  ingestum,  praesertim,  si  ex 
acrioribus  sit,  vel  pleniore  dosi  ingeratur,  dolorem 
ventriculi  facit,  nauseam  creat,  vomitum  ciet,  idem 
in  intestina  delatum  cathartici  instar  ventris  fluxum 
cum  torminibus  inducit,  imo  Goelis  affirmat,  por- 
tiones  largiores  quandoque  enteritidem  lcthiferam 
excitasse. 

Si  vero  medicamentum  mercuriale  ex  leviori- 
bus est,  vel  refracta  dosi  ingestum,  et  in  sangui- 
nem defertur,  saepe  sudoriferi  loco  fungitur,  saepe 
urinam  pellit,  nec  ullum  datur  corporis  colatorium, 
cujus  excretionem  non  aliquando  adaugeat  mercu- 
rius, sanguini  admissus.  Prae  ceteris  tamen  om- 
nibus frequentius  ad  glandulas  salivales  tendit,  ibi— 
que  salivam  copiosam  eliciendo  symptomata,  ut  vi- 
dentur, singularia  inducit,  quae  sequenti  ordine  ple- 
rumque se  excipiunt.  Primum  hominis  os  metallici 
quidquam,  cuprei  et  fastidiosi  sapit,  halitus  deinde 
graviter  olet  ac  foetet,  gingivae  inflantur  tumore 
quodam  spongioso,  adeo,  ut  frictione  vel  laesione 
quavis  leviori  ad  sanguinem  edendum  propensae 
reddantur.  Os  internum  totum  calet  sitique  infes- 
tatur aeger;  saliva  denique  fluit  copiosior,  plerum- 
que viscida  et  acris.  Si.,  dum  haec  fiunt,  plus 
mercurii  ingeritur,  salivae  adhuc  major  copia  pro- 
fluit auctoque  ptyalismo,  symptomata  omnia  inflam- 
mationis oris  et  partium  vicinarum  augentur.  To- 
tum os  internum  ulcusculis  dolentibus  obsidetur, 
glandulae  salivales  et  muciferae  omnes  tument, 
lingua  pellicula  crassa,  alba  semper  obducta,  inter- 
dum tumet,  adeo  ut  ore  vix,  aut  non  tota  quidem, 
contineri  possit.  Labia,  nec  non  tota  facies,  et 
fauces  tumore  calido  afficiuntur,  denique  per  totum 
horum  symptomatum  decursum  plus  minusve  febri- 
citationis  semper  adest. 


Symptomata  hsec  pro  quantitate  mercurii  in- 
gesti, habitu  corporis,  aetate  aegri,  et  praesertim 
pro  regimine  ejus  vario,  et  plus  minusve  vehemen- 
tia fiunt,  et  per  longius  vel  brevius  temporis  spa- 
tium perdurant. 

Si  aeger  se  submisit  aeri  frigido,  vel  liquoris 
gelidi  aliquid  hausit,  inflammatio  oris  plurimum 
augetur  et  plerumque  saliva  copiosior  fluit.  — Ali- 
quando ex  frigore,  corpori  utcunque  applicato,  non- 
nunquam  sine  causa  ulla  evidenti,  mercurius  antea 
per  corpus  diffusus,  subito  et  largior  ad  intestina 
ruit,  turbas  ibi  maximas  et  periculosas  admodum 
ciens;  tormina  atrocia  cum  anxietate  summa  ex- 
cruciant, dejectiones  alvi  tenues,  aqaosae,  nounun- 
quam  sanguinolentae,  crebrae,  copiosae,  aegrum 
debilitant,  unde  animi  deliquium,  imo  mors,  saepe 
nascuntur.  — 

Hi  sunt  effectus  generales  mercurii  praeparati, 
et  in  corpus  humanum  ingesti,  ut  supra  diximus; 
jam,  qua  ratione  haec  omnia  eveniant,  exponendum 
est. 

Medicorum  plerique,  inter  quos  celeberrimi, 
hos  effectus  omnes  ab  efficacia  mercurii  in  humo- 
res corporis  repetierunt.  Cum  mercurius  sit  cor- 
pus ponderosum,  et  sanguine  fere  qualuordecies 
gravius,  non  dubitant,  quin  sanguini  admistus  pro 
ratione  ponderis  momentum  majus  habeat,  et  inter 
particulas  sanguinis  ideo  distributus,  eas  dividat, 

ita  ut  tota  massa  liquidior,  et  per  secretiones  quas- 
que ad  profluendum  opportunior  omnino  evadat,  vel 
saltem  sanguis  mercurio  impraegnatus  ponderosior 
reddatur  et  ad  permeanda  minima  quaeque  vasa 
aptior  existat.  ■ — Haec  theoria,  utcunque  magnis 
auctoritatibus  fulciatur,  vix  non  dubitationem  ad- 
mittit. Nara,  si  mercurius  pro  gravitate,  qua  pol- 
let, maxima  ad  solvendum  sanguinem  idoneus  fuerit, 
nonne  etiam  expectandum  foret,  alia  corpora,  san- 
guine etiam  mullo  graviora  huic  immista,  effectus 
quodammodo  similes  esse  praestitura?  At  vero  ex 
alio  metallo  nullo,  ne  ex  auro  quidem  ingesto,  ef- 
fectus similes  observati  sunt.  Aurum  enim  ponde- 
rosissimum, in  partes  minutas  divisum,  aquae  li- 
quidissimae cohaerentiam  superare  haud  valet,  sed 
in  ea  facile  suspenditur;  a gravitate  ergo  specifica 
sola  cujus  vis  medicamenti  solutio  sanguinis  ne- 
quaquam deducenda  est.  Porro;  nulla  sanguinis 
mutatio  evidens  revera  e mercurii  usu  oriri  vide- 
tur; nam  tempore  salivationis,  mercurio  satis  largo 
provocatae,  saepe  sanguinem  missum  haudquaquam 
differre  videmus  a sanguine  corporis  integri,  eadem 
enim  portio  cruoris  apparet,  idem  secessus  accu- 
ratus in  cruorem  et  serum  in  illo,  quam  in  hoc 
evenit.  Eo  tantum  sanguis  hominis  salivatione  la- 
borantis a sanguine  hominis  sani  differre  videtur, 
quod  in  illo  eruor  ob  inflammationem,  salivationis 
comitem  fere  singularem,  cuticnla  tenaci  alba  sem- 

, \ 

per  obducitur.  Denique,  probe  notum  est,  mercu- 
rium nonnullis  hydropis  speciebus  mederi  ; nocere 
autem  omnino  oportet  fluidis  jam  nimium  solutis 
hoc  medicamentum,  quippe  quod  ea  magis  solveret. 
— Quibus  omnibus  rite  repensis,  satis  clare,  ut 
mihi  videtur,  elucet,  mercurium  hac  ratione  effectus 
suos  non  praestare;  sed  probabile  admodum  est, 
mercurium  irritamenti  more  in  universum  agere,  et 
effectus  ejus  omnes  velut  stimulis  productos  satis 
bene  explicari  posse:  motus  enim  fluidorum  per 
vasa  corporis  capillaria,  speciatim  per  tubulos  glan- 
dularum secretorios,  ab  horum  vasorum  motu  oscil- 
latorio,  ad  quem  stimulo  fluidorum  excitantur,  prae- 
cipue peragitur.  Aeve  quodvis  cum  sanguine  com- 
mixtum stimulo  suo  solidorum  contractiones  natura- 
les augebit,  cordis  ideo  et  arteriarum  motus  vali- 
diores et  crebriores  efficiens,  circuitum  sanguinis 
multum  promovebit,  qua  ratione  circumacti  sangui- 
nis impetus  et  excretionum  omnium  copia,  stimulis 
ad  excretoriorum  oscula  admotis,  insigniter  et  for- 
san praecipue  augentur.  Multa  quoque  phaenomena 
mercurio  ingesto  producta,  hanc  explicationem  lu- 
entur. Nam  liydrargyrum,  ut  supra  diximus,  ven- 
tris fluxum  inducit.  Cathartica  autem  omnia  plus 
minus  acria  et  stimulantia  sunt,  et  irritamento  eo- 
rum cum  superficie  interna  intestinorum  communi- 
cata oscula  canalium  excretoriorum  omnium,-  ad  in- 
ternam illam  superficiem  patentium,  excitantur  et 

fluida  quaeque  in  cavum  intestinorum  naturaliter 
depluentia,  majori  copia  eliciuntur,  tum  simul  fibrae 
intestinorum  musculares  irritatae  dejectiones  alvi 
crebriores  faciunt.  Certe,  ut  milii  quidem  videtur, 
mercurium,  effectus  prorsus  similes  exserentem, 
eadem  irritante  vi  eos  exserere  putandum  est. 

Jam  igitur  effectus  mercurii  nonnullos  consi- 
deravimus, et  eosdem  irritamenti  more  productos 
esse,  quantum  in  nobis  erat,  ostendere  conati  su- 
mus. De  effectibus  ejus  igitur  et  agendi  modo, 
jam  satis  egimus.  Restat,  ut  de  usu  ejus  paucis 
disseramus. 

Caput  IV. 

DE  USU  HYDRARGYRI. 

Quamquam  hydrargyrum  non  modo  antiquissi- 
mis innotuit  medicis,  sed  etiam  breve  post  tempus 
multis  modis  examinatum,  variasque  ejus  facultates 
detectae  sunt,  multo  tamen  serius  in  officinas  re- 
ceptnm  est.  Persuasum  enim  omnes  habuerunt, 
venenum  esse  acerrimum  atque  detestabile;  hy- 
drargyrum gravitate  sua  organa  interna  destruere 
existimarunt,  qua  ex  causa  initio  externe  tantum 
administrabatur  mercurius  contra  ulcera  quaedam, 
post  coitum  impurum  in  genitalibus  nata,  quippe 
quibus  mercuriales  inunctiones  mederi  putarentur 
crebrius  autem  necandis  pediculis,  scabie,  aliisque 
morbis  cutaneis  sanandis*,  bydrargyrum  impende- 
runt, ut  Janus  Damascenus,  Avicenna  etc. 

Medici  Europaei,  imprimis  Galeni  auctoritate  deter- 
riti, multo  diutius  a mercurialium  usu  abstinuerunt, 
donec  expeditionum  sacrarum  temporibus  per  Ara- 
bes edocti,  de  unguentorum  mercurialium  usu  egre- 
gio ad  debellandos  morbos  cutaneos  sibi  persuade- 
bant. De  interno  autem  hydrargyri  usu  multos  per 
annos  ambigebatur,  donec  Paracelsus,  rejectis 
inunctionibus  mercurialibus,  novam  adhibendi  me- 
thodum doceret,  variaque  hydrargyri  praeparata,  ut 
hydrargyrum  oxydatum  rubrum,  hydr.  nitricum, 
nec  non  muriaticum  corrosivum  et  mite  aegrotis 
exhibebat,  ct  hoc  tempore,  exceptis  salibus  aliquot 
neutris  atque  mediis,  ut  natro  sulphurico,  ammonio 
muriatico  et  similibus,  nullum  existere  puto  medi- 
camentum, cujus  usus  et  administratio  adeo  fre- 
quens sit  atque  communis,  quam  hydrargyri. 

Quamquam  pauci  exiHunt  morbi,  qui  per  se 
spectati,  mercurii  usum  plane  respuant,  nullus  ta- 
men omnium  plus  ei  debet,  quam  syphilis,  cujus 
fere  omnes  formae  promptissime  atque  tutissime  ei 
cedunt.  Inter  varia  mercurii  praeparata  delectus 
quidam  habendus  est.  Haec  nonnisi  aciei  gradu 
diversa  esse,  supra  diximus.  In  praesens  igitur  de 
delectu  eorum  adnotasse  sufficiat,  mercurium  cum 
viscido  quodam  tritum,  calomelas  et  similia  mitiora, 
tutius  exhiberi,  ventriculum  et  intestina  minus  fa- 
cile laedere  neque  tam  subito  in  os  prorumpere  so- 
lere. Hinc  praeparatis  hisce  mitioribus  plerumque 

utimur,  et  ex  his  praesertim  Calomelane.  Effectus 
liujus  remedii,  quamquam  per  se  mitissimi,  adeo 
promptus  est,  ut  nullum  aliud  ei  possit  aequiparari; 
idem  effectus  est  certissimus,  cujus  quemlibet 
gradum,  usu  mercurii  dulcis  interno  moderari  licet. 
Quod  attinet  ad  intensitatem,  multo  majorem  gra- 
dum hocce  remedium  tenet,  quam  erydula,  scilicet 
medium  fere  inter  haec  et  salium  oxyda.  Sed  prae- 
parata quoque  acriora,  ut  mercurius  sublimatus  cor- 
rosivus etc.  saepe  in  usum  vocantur,  quae  non  tan- 
tum tuto,  sed  etiam  optimo  cum  successu  adhiben- 
tur. Haec,  si  refracta  modo  dosi  ingeruntur,  satis 
tuto  dantur  et  plerumque  citius  quam  mitiora  quae- 
vis per  vias  sudoriferas  et  uriniferas  transeunt  et 
has  evacuationes  potentius  cientia,  vasa  salivalia 
minus  facile  ducuntur.  Sine  salivatione  igitur  mor- 
bis satis  certe  et  satis  cito  etiam  medentur,  et  illa 
vetustissima  opinio,  quae  etiam  ad  nostra  fere  tem- 
pora pervenit,  ptyalismum  mercurio  excitatum  ad 
luem  veneream  radicitus  evertendam  omnino  ne- 
cessarium esse,  plane  est  rejicienda.  Cuivis  quo- 
que symptomata  ptyalismum  comitantia  attentius 
reputanti  facile  patebit,  nihil  nisi  spem  solam,  ma- 
lum foedissimum  depellendi,  ut  nauseam,  molestiam, 
vel  periculum  hujusmodi  medelae  subeat,  aegrum 
permovere  posse;  angina,  phrenitis,  dysenteria,  pty- 
alismo supervenientes,  saepe  subito  miserum  e me- 
dio tolluut;  et  si  haec  pericula  effugerit,  salvatione 

peracta3  tumores  faucium  et  oris  scirrhosi,  maxillae 
immobilitas,  conglutinationes  linguae  cum  palato, 
buccarum  cum  gingivis,  debilitas  corporis  maxima 
(.cachexia  mercurialis),  tremor,  paralysis,  diathesjs 
phthisica  et  alia  mala  saepe  sequuntur,  quae  mise- 
rum vel  diu  excruciant,  vel  tandem  occidunt.  Ex 
his  satis  apparet,  molestiam  et  periculum  salivatio- 
nis non  tantum  ab  aegro,  sed  etiam  a medico,  si 
fieri  possit,  omnino  vitanda  esse;  ueque  dubitamus 
asserere,  si  lui  venereae  ope  mercurii  mederi  veli- 
mus, aliam  viam  inire  nos  posse,  ac  debere.  In 
hunc  finem  antequam  mercurius  ingeratur,  oportet 
implere  corpus  decocto  diluente  et  attenuante,  quo 
secretiones  urinae  et  perspirationis  promtiorcs  et 
laxiores  evadunt  et  eo  facilius  mercurius  illuc  du- 
catur; convenit  etiam,  cutim  totam  balneo  tepido 
mundari,  laxam  et  apertam  reddi.  Corpori  ita  pa- 
rato, mercurius,  sive  per  os  ingerendis,  sive  cuti 
inungendus  sit,"  dosibus  semper  parvis,  nec  nisi  per 
intervalla  longiora  adhibendus  est,  tum  ut  effec- 
tus ejus  in  diversis  corporibus  diversissimi  lu- 
culentius perspiciantur,  tum  ut  caveatur,  ne  ni- 
mis subito  in  glandulas  salivales  irruat.  Per  to- 
tum etiam  tempus,  quo  mercurius  quocunque  mo- 
do praeparatus  adhibetur,  simul  copiam  satis  lar- 
gam decocti  diluentis  ingeri  convenit  aegerque  u- 
tatur  diaeta  tenui,  blanda,  acribus  et  pinguibus  qui- 
busvis omnino  vitatis.  E.  G.:  pro  prandio  phialae 

tinae  aut  tres  infusi  theiformis,  aut  lactis  cum  pau- 
xillo panis  triticei,  pro  coena  meridiana  patina  mi- 
nor sorbitionis  eupeptae,  vel  cum  vel  sine  jusculo 
carnis  et  pauxillum  opsonii  sine  carne,  pro  coena 
vespertina  vel  sorbitio  levis,  vel  theae  aliquot  phi- 
alae, pro  potu  aqua  saccharata,  aut  aqua  cum  lacte 
suppeditentur.  Sedulo  sub  usum  mercurii  frigus  a 
corpore  arcendum,  nec  tamen  aeger  in  nimio  calore 
detinendus  est.  Aeger,  submissus  temperiei  aequa- 
bili graduum  XVI.  R,  totam  per  curationem  detine- 
atur in  cubiculo. 

Multa!e  mercurium  in  siphilide  adhibendi  me- 
thodi propriae  sunt  commendatae,  quibus  praeparata 
liydrargyri  partim  interne,  partim  externe  in  usum 
vocantur.  Interne  praecipue  mercurius  dulcis  ad- 
hibetur. Richter  quidem  ad  hoc  praeparatum  ra- 
rius confugiendum  dicit  in  morbo  venereo,  non  quod 
salivationem  facile  excitet,  ut  Galli  putent,  sed  quod 
diutius  adhibitum  in  tubum  intestinalem  inimice 
agat.  Experientiam  docuisse  tradit,  modo  leviores 
atque  primarias  syphilidis  formas  eo  sanari,  saepe- 
que morbum,  solo  calomelane  curatum,  recidivum 
fieri.  Rust  omnes  inquit  syphilidis  inflammatoriae 
formae  prae  ceteris  calamelanos  usum  requirunt,  ut 
bubones,  praeputii  inflammationes,  testiculorum,  con- 
junctivae, oculorum  etc.  — Weinliold  curatio- 
nem mercurialem  magnam  commendat,  prae  primis 
in  syphilide  inveterata.  Multi  autem  medici,  ut 

Hufeland,  Chelius,  Sundelin,  alii,  hanc  me- 
thodum vituperant;  parlim  incertum  effectum  ei 
exprobrantes,  partim  noxam  imputantes.  Neumann 
vero  efficaciam  non  modo  eximiam  ejus  laudat,  sed 
etiam  aliis  methodis,  praesertim  Louvrieri  inunctio- 
nibus, eam  praeponit.  Promptissime  ulcera  syphi- 
litica, ozaenam,  ophllialmias  diuturnas,  cariem,  im- 
primis palati  duri,  et  syphilidem  rapidiorem,  hac 
methodo  curari,  contendit,  minus  autem  morbos  cu- 
tis venereos,  minime  condylomata.  — Praeterea 
syphilidem  curandi  methodi  sunt  commendatae:  a 
Cullerier,  Cirillo,  Dessault,  Dzondi  etc.  etc. 

Non  in  lue  tantum  venerea  mercurius  in  usum 
vocatur,  sed  contra  morbos  diversissimos  jam  Za- 
cutus  Lusitanus  eum  commendavit.  Fabricius 
Hi  Idan  us  de  mercurii  administratione  contra  arthri- 
tidem et  rheumatismum  primus  disseruit,  minime  vero 
eum  comprobavit.  Ilelmont,  neque  minus  Hufe- 
1 a n d , aquae  mercuriali  vires  anthelminticas  adserip- 
serunt.  Praeterea  in  multis  fobribus,  exanthema- 
tibus, inprimis  vari  olis  et  inflammationibus,  plica 
polonica,  hypochondria,  melancholia  et  mania,  in  hy- 
drope, ileo,  scrophulosi,  struma,  spina  ventosa,  imo 
in  omnibus  fere  humorum  et  partium  solidarum  mor- 
bis exhibitum  esse  mercurium,  satis  fuse  exposu- 
erunt multi  auctores. 

Ut  effectus  autem  obtineatur  salutaris,  non 
praetermittendae  sunt  quaedam  cautelae  eorporisque 
conditiones,  quae  mercurii  usum  vel  restringi,  vel 
arceri  jubent,  de  quibus  nonnulla  apponam.  Status 
inflammatorius  hypersthenicus,  erethismus  systema- 
tis vasculosi  insignis,  constitutio  debilis,  sensilior, 
ad  spasmos  asthenicos  et  nervorum  affectiones  op- 
portuna, hypochondria  et  hysteria  mere  nervosa,  pro- 
persio  ad  haemorrhagias,  inprimis  ad  hasmoptysin, 
dispositio  phthisica  manifesta,  habitus  tenerrimus, 
aut  leucophlegmaticus,  graviditas,  senectus,  nimia 
ventriculi  et  intestinorum  irritabilitas,  prae  ceteris 
indoles  scorbutica  et  putiida,  gcncratim  mercurii 

usum  vetare  putantur. — Corpora  obesa,  spongiosa, 
plethorica,  cum  fibrarum  laxitate,  nec  non  spirituo- 
sis  dediti  homines,  minus  bene  sustinent  hydrargy- 
rum.  Multo  minus  ejus  usus  convenit  in  morbos 
tabificos,  a nervorum  systemate  ortos,  suppurationes 
profusas  tam  internas  quam  externas. 

Infantes  mercurium  facile  sustinere,  raroque 
aut  nunqum  ptyalismo  corripi,  medicorum  plerique 
consentiunt. 


VITA. 

Ego  Alexander  G u i 1 e 1 m u s Fran- 
ciscus  Kornmesser  die  XXXI.  mensis  Mar- 
tis a MDCCCXIV  Schwachenwaldae,  haud 
procul  a Friedeberga,  Neomarchicae  oppido,  pa- 
tre optnno  Friderico  Guilelmo,  verbi  di- 
vini ministro,  morte  praematura  jam  dudum  mihi 
erepto  et  matre  carissima  Dorothea  e gente 
Runge,  natus  et  fidei  evangelieae  addictus  sum. 
Primis  literarum  rudimentis  imbutus  Gymnasium, 
quod  Primislaviae  directore  Paalzow  adhuc  flo- 
ret, adii  ibique  per  quinque  annos  ad  literas 
incubui,  rebus  vero  familiaribus  pressus  id  prius, 
quam  maturitatis  testimonium  accepissem,  reli- 
qui. Tunc  a MDCCCXXXIII.  inter  cives  a- 
cademiae  militaris  medico  - chirurgicae  receptus 
per  quatuor  semestria  hisce  lectionibus  interfui: 

111.  Link  de  historia  naturali  et  botanice* 
Cei.  Wolff  sen.  de  encyclopaedia,  logice, 
psychologia;  111.  Schl  em  m de  osteologia, 
splanchnologia,  syndesmologia ; Cei.  Turte  de 
physice,  chemia,  pharmacia;  III.  Mulier  de 
anatomia  universa,  organorum  sensuum,  physio- 
logia; in  arte  cadavera  rite  secandi  111.  Miil- 

ler  et  111.  Schlemm  praeceptoribus  gavisus 
sum ; Cei.  Eck  ile  physiologia;  111.  Fr.  Hu- 
feland  ile  pathologia  generali. 

Tum , examine  scholastico  rite  peracto, 
maturitatis  testimonio  ornatus  ab  111.  Steffens 
t.  t.  Rectore  Magnifico  universitatis  Fridericae 
Guilelmae  in  civium  academicorum  numerum 
receptus  et  ab  111.  Busch,  1. 1.  decano  specta- 
tissimo facultatis  medicae,  medicorum  ordini  a. 
MDCCCXXXV.  die  I mensis  Junii  adscriptus, 
hisce  praelectionibus  interfui. 

111.  Fr.  H u f e 1 a n d de  semiotice ; 111.  H e k- 
ker  de  pathologia  et  therapia  speciali;  111.  0- 
sann  de  materia  medica;  Cei.  Froriep  de 
akiurgia ; 111.  Busch  de  arte  ocstetricia.  Prae- 
terea cimicis  exercitationibus  medicis,  chirurgi- 
cis, cphthalmiatricis,  obstetriciis.  111.  Bartels, 
Cei.  Wolff,  Cei.  Barez,  111.  Rust,  111.  de 
Graefe,  IU.  Busch  adfui. 

Quibus  viris  omnibus  maximas  habeo  sem- 

perque  habebo  gratias. 

Jam  vero  peracto  studiorum  cursu  ac  ten- 
taminibus tam  philosophico  quam  medico  et 
examine  rigoroso  rite  absolutis,  gratiosum  me- 
dicorum ordinem  oro  rogoque,  ut,  dissertatione 
ac  thesibus  publice  defensis,  summi  in  medicina 
et  chirurgia  honores  in  me  conferantur. 

T H d E 

1)  Nonnisi  signis  acusticis  ad  diagnoscendam  graviditatem 
fides  est  habenda. 

2)  In  praxi  privata  mercurii  usus  ad  sanandos  morbos  s> 
philiticos  antiphlogosi  est  praeferendus. 

3)  Inflammatio  non  est  vis  vitalis  aucta. 

4)  Trepanatio  prophylactica  est  laudanda. 


